|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 50.** | | ODELJENJE**:** | | DATUM**:** |
| Nastavna tema: | **Celebrations** | | | |
| Nastavna jedinica: | **What’s the weather like?** | | | |
| Tip časa: | obrada | | | |
| Cilj časa: | Usvajanje i primena reči i izraza vezanih za vremenske prilike. | | | |
| Očekivani ishodi: | Po završetku časa učenici će biti u stanju da u usmenoj i pisanoj komunikaciji: - Razumeju i razmene jednostavne informacije o vremenskim prilikama (SJ1.OO.O.3.7, SJ1.OO.O.3.8) - Opišu meteorološke prilike i klimatske uslove koristeći naučene izraze (SJ1.OO.O.3.13, SJ1.OO.O.3.14) - Postavljaju i odgovaraju na pitanja o vremenu (SJ1.OO.O.3.12, SJ1.OO.O.3.14) - Poštuju pravila učtive komunikacije u komunikaciji o vremenu (SJ1.OO.O.2.5, SJ1.OO.O.3.15) | | | |
| Međupredmetne kompetencije: | odgovoran odnos prema okolini, komunikacija, saradnja, učenje, odgovorno učešće u demokratskom društvu | | | |
| Oblik rada: | frontalni, individualni, rad u paru | | | |
| Nastavne metode: | rad na tekstu, dijaloška, metoda pisanja, demonstrativna | | | |
| Nastavna sredstva: | udžbenik, tabla, CD | | | |
| Korelacija sa drugim predmetima: | srpski jezik i književnost, informatika i računarstvo, geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik uvodi učenike u temu časa pitanjima  *What’s the weather like?*  *What’s your favourite weather? Why?* | | | |
| **Glavni deo:**  (30 minuta) | **Udžbenik 84. strana, 1 Vocabulary**  **A)** Učenici posmatraju slike 1-7 i povezuju ih sa odgovarajućim izrazima, a zatim čitaju svoje odgovore. Nastavnik pušta CD 2 (audio-zapis 25), kako bi učenici ponovili reči i provežbali izgovor.  **B)** Učenici posmatraju slike 1-4 i povezuju ih sa odgovarajućim rečima, a zatim čitaju svoje odgovore. Nastavnik pušta CD 2 (audio-zapis 26), kako bi učenici ponovili reči i provežbali izgovor.  **IWB opcija:** Provera odgovora se vrši na interaktivnoj tabli.  **C)** Nastavnik ističe upotrebu predloga *in* uz godišnja doba i podstiče učenike da navedu nekoliko primera, zatim deli učenike u parove kako bi međusobno postavljali pitanja iz vežbanja. Nastavnik prati tok aktivnosti i pomaže kada je neophodno.  **2 Listen**  Nastavnik pita učenike *Have you ever attended a festival? What kind of festival was it? Did you have a good time?*  Nastavnik ističe četiri slike u vežbanju i navodi učenike da ih opišu i da pogode o kakvom je festivalu reč (*Spring festival – a festival which signals the beginning of spring).*  Nastavnik pušta CD 2 (audio-zapis 27), učenici slušaju reportera i označavaju sliku koju on opisuje. Sledi usmena provera odgovora.  **IWB opcija:** Nastavnik prikazuje slike pomoću softvera za interaktivnu tablu, a zatim pušta audio-zapis. Ukoliko ima dovoljno vremena, nastavnik prikazuje transkript audio-zapisa, koji učenici čitaju.  **3 Read**  **A)** Nastavnik pita učenike koliko često koriste internet i da li pišu imejlove, a zatim ih pita da pogode značenja reči *mate, Down Under* i *barbie*. Nastavnik daje dodatna objašnjenja vezana za reči. Učenici individualno čitaju tekst, a zatim označavaju tačna značenja reči. Sledi usmeno izveštavanje, a zatim nekoliko učenika čita tekst. Ukoliko ima nepoznatih reči, nastavnik ih beleži na tabli i objašnjava.  **B)** Nastavnik najpre postavlja pitanja vezana za tekst, a učenici potom povezuju u paru delove rečenica i usmeno izveštavaju:  *Where does Peter live?*  *Where does Steve live?*  *What are they celebrating?*  *What’s the weather like in Australia now?*  **4 Speak**  Nastavnik podstiče učenike da zamisle u kom bi gradu u inostranstvu voleli da proslave Novu godinu, a zatim ih deli u parove. Učenici okreću leđa jedan drugome i imitiraju telefonski razgovor postavljajući pitanja i beležeći odgovore svog sagovornika. Nastavnik prati tok aktivnosti i pomaže kada je neophodno, a zatim poziva jedan par učenika da prikaže aktivnost pred razredom. | | | |
| **Završni deo:**  (10 minuta) | **5 Write**  Nastavnik ističe korisne fraze i savete za pisanje imejla, a zatim učenici imaju zadatak da zamisle da je novogodišnje veče i da treba da napišu imejl prijatelju ili rođaku, gde će opisati trenutne aktivnosti prisutnih na proslavi služeći se naučenim *Present Progressive*. Nastavnik prati tok aktivnosti i pomaže kada je neophodno, a zatim nekoliko učenika čita svoje imejlove pred razredom.    **Domaćí zadatak:** Radna sveska 75. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |