|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 37.** | | ODELJENJE**:** | | DATUM**:** |
| Nastavna tema: | **Places** | | | |
| Nastavna jedinica: | **Hanging out at the mall** | | | |
| Tip časa: | utvrđivanje | | | |
| Cilj časa: | Utvrđivanje i proširivanje vokabulara i uočavanje različitih izraza sa britanskog i američkog govornog područja. | | | |
| Očekivani ishodi: | Po završetku časa učenici će biti u stanju da u usmenoj i pisanoj komunikaciji: - Koriste reči i izraze razlikujući britanski i američki engleski (SJ1.OO.O.3.5, SJ1.OO.O.3.13) - Razumeju i imenuju pojmove vezane za tržni centar i slobodno vreme (SJ1.OO.O.3.8, SJ1.OO.O.3.11) - Opisuju svoje aktivnosti u tržnom centru koristeći nekoliko vezanih iskaza (SJ1.OO.O.3.12, SJ1.OO.O.3.13) - Pišu kratke rečenice koristeći naučeni vokabular (SJ1.OO.O.3.16) | | | |
| Međupredmetne kompetencije: | odgovorno učešće u demokratskom društvu, saradnja, komunikacija, učenje | | | |
| Oblik rada: | frontalni, individualni, rad u paru i u grupi | | | |
| Nastavne metode: | dijaloška, demonstrativna, auditivna, metoda pisanja | | | |
| Nastavna sredstva: | udžbenik, tabla, CD, onlajn slikovni rečnik | | | |
| Korelacija sa drugim predmetima: | muzička kultura, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  Nastavnik podstiče diskusiju postavljajući učenicima pitanja u vezi sa time da li i koliko često posećuju tržne centre i zbog čega, sa kime ih najčešće posećuju, koliko su tržni centri popularni itd.  Nastavnik ističe fotografiju na **61. strani u udžbeniku** i pita učenike da pogode gde se učenici nalaze (*at the mall)* i uvodi reči:  *mall- a large group of shops vuilt together under one roof,*  *hang out – to spend a lot of time in a place* | | | |
| **Glavni deo:**  (28 minuta) | **Udžbenik 61. strana, Vocabulary**  Nastavnik ističe reči u tabeli na vrhu stranice i proverava sa učenicima njihovo značenje i vežba izgovor.  Učenici zatim u paru smišljaju po dve rečenice u kojima će upotrebiti po jednu reč iz desne i leve strane tabele, odnosno sa američkog i britanskog govornog područja. Nekoliko učenika čita primere rečenica pred razredom. Kada učenik pročita rečenicu sa primerom iz britanskog engleskog, ostali učenici treba da ponove rečenicu, ali tako što će zameniti ključnu reč američkom varijantom reči i obratno kada se čita primer sa američkog govornog područja.  **IWB opcija:** Nastavnik pomoću softvera na interaktivnoj tabli zumira tabelu, a zatim precrtava nekoliko reči. Učenici na osnovu sinonima izlaze na tablu i dopisuju reči koje nedostaju.  **Tekst**  Nastavnik daje učenicima dovoljno vremena da pročitaju pitanja vezana za tekst, a zatim pušta CD (audio-zapis 73), učenici slušaju, prate tekst u udžbenicima, a zatim usmeno odgovaraju na pitanja. Nastavnik objašnjava eventualne nepoznate reči i zapisuje ih na tabli.  **IWB opcija:** Nastavnik poziva učenike da podvuku nepoznate reči u tekstu, a zatim koristi onlajn slikovni rečnik da objasni njihovo značenje.  Primer za reč *store:* [*http://www.photo-dictionary.com/phrase/4118/store.html*](http://www.photo-dictionary.com/phrase/4118/store.html)  **Udžbenik 62. strana, Song 2**  Učenici na osnovu naslova pokušavaju da odgonetnu sadržaj pesme, a zatim u paru biraju jednu od dve ponuđene reči.  nastavnik zatim pušta CD (audio-zapis 74) i učenici proveravaju svoje odgovore, a zatim sledi usmeno izveštavanje.  **IWB opcija:** Nastavnik pušta audio-zapis pomoću IWB softvera, a provera odgovora se vrši zaokruživanjem reči na interaktivnoj tabli. | | | |
| **Završni deo:**  (10 minuta ) | Nastavnik postavlja učenicima pitanja u vezi sa tim šta im se dopada, a šta ne u njihovom životu, a zatim ih deli u grupe od po 4 učenika.  Učenici imaju zadatak da osmisle kratku pesmu o svom životu, a zatim je pročitaju ili otpevaju pred razredom.  **IWB opcija:** Nastavnik predstavlja učenicima alat Incredibox i poziva nekoliko učenika da iskomponuju melodiju i otpevaju kreiranu pesmu.  **Domaćí zadatak:** Učenici opciono mogu da iskomponuju svoju melodiju pomoću alata Incredibox na sledećem linku, a zatim da podele sa nastavnikom svoju pesmu putem imejla: <http://www.incredibox.com/> | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |