|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 15.** | | ODELJENJE**:** | | DATUM**:** |
| Nastavna tema: | **People** | | | |
| Nastavna jedinica: | **My things** | | | |
| Tip časa: | utvrđivanje | | | |
| Cilj časa: | Utvrđivanje reči i izraza koji se odnose na lične predmete i njihovo posedovanje. | | | |
| Očekivani ishodi: | Po završetku časa učenici će biti u stanju da u usmenoj i pisanoj komunikaciji: - Koriste vokabular vezan za lične predmete (SJ1.OO.O.3.5, SJ1.OO.O.3.13) - Razlikuju i primenjuju pokazne zamenice this/that, these/those (SJ1.OO.O.3.14) - Razumeju i koriste pravilne oblike množine imenica (SJ1.OO.O.1.3, SJ1.OO.O.3.14) - Pišu i govore o predmetima koje poseduju ili ne poseduju (SJ1.OO.O.3.16, SJ1.OO.O.3.17) | | | |
| Međupredmetne kompetencije: | estetička, saradnja, komunikacija, kompetencija za učenje | | | |
| Oblik rada: | frontalni, individualni, rad u paru i u grupi | | | |
| Nastavne metode: | rad na tekstu, demonstrativna, dijaloška, audio-lingvalna, igrovne aktivnosti | | | |
| Nastavna sredstva: | tabla, udžbenik, CD | | | |
| Korelacija sa drugim predmetima: | ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Igra:** Nastavnik započinje igru kojom će se obnoviti gradivo sa prethodnog časa, tako što opisuje jednog od učenika iz razreda. Učenik koji pogodi o kome se radi nastavlja igru, tako što on opisuje sledećeg učenika po svom izboru. | | | |
| **Glavni deo:**  (30 minuta) | **Udžbenik 28. strana**  Nastavnik podstiče učenike da na osnovu naslova lekcije *My things* pogode šta će danas učiti (*the thing someone owns*), a zatim pita učenike da imenuju njihove omiljene predmete. Dok učenici nabrajaju, nastavnik pravi spisak spomenutih predmeta na tabli.  **1 Vocabulary**  Nastavnik upućuje učenike na slike predmeta u udžbeniku i pita učenike koliko se od tih predmeta nalazi na spisku koji se nalazi na tabli. Nastavnik objašnjava nepoznate reči, a zatim pušta CD (audio-zapis 35). Učenici ponavljaju reči vežbajući izgovor.  **IWB opcija:** Nakon vežbanja izgovora, učenici zatvaraju udžbenike, a nastavnik precrtava reči pored slika u vežbanju. Učenici imenuju prikazane predmete, a zatim izlaze na tablu i zapisuju njihove nazive.  **2 Read**  Nastavnik diskutuje sa učenicima o njihovim kolekcijama *Have you got any collections?* Učenici zatim pokušavaju da odgonetnu šta sakupljaju deca na fotografijama (*sunglasses and objects with giraffes).*  Nastavnik pušta CD (audio-zapis 36), učenici slušaju i u tekstu podvlače nepoznate reči. Nastavnik objašnjava nepoznate reči, a zatim postavlja pitanja, kojima proverava razumevanje pročitanog teksta:  *What’s Kate’s favourite animal? The giraffe.*  *What colours are Gary’s sunglasses? Black, purple, red, yellow, orange.*  **IWB opcija:** Nastavnik prikazuje tekst pomoću interaktivne table, a učenici izlaze, pronalaze tražene informacije i podvlače ih u tekstu na tabli.  Učenici čitaju delove teksta.  Nastavnik zapisuje *this* i *these* na tabli i navodi primere: *This is a pen. These are pens.* Zatim objašnjava razliku između *this* i *these.*  **Udžbenik 29. strana, 2 Read**  **B)** Učenici u paru čitaju pitanja, a zatim usmeno odgovaraju na njih. Nastavnik ističe upotrebu *How many + countable nouns.*  **3 Grammar, A) this/ that these / those B) Plural forms**  Nastavnik upućuje učenike na tabele sa pokaznim zamenicama i množinom imenica. nastavnik uvažava prethodno znanje učenika i dopušta učenicima da najpre sami izvedu zaključke i pravila, a zatim dopunjuje informacije, kada je to potrebno.  Učenici u paru rade vežbanja. Sledi usmena provera odgovora uobičajeno.  **IWB opcija:** Nastavnik koristi interaktivnu tablu i Grammar reference da istakne bitne aspekte, zaokruži nastavke za građenje množine i za proveru odgovora u vežbanjima, pri čemu učenici izlaze na tablu i dopunjuju odgovore.  **4 Pronunciation**  Nastavnik objašnjava različit izgovor nastavaka za množinu, a zatim pušta CD (audio-zapis 37). Učenici slušaju i štikliraju odgovarajuće kolone, kojima date reči pripadaju. Sledi usmena provera odgovora.  **IWB opcija:** Nastavnik pušta audio-zapis pomoću interaktivnog DVD-a, a provera odgovora se vrši tako što učenici upisuju odgovore na interaktivnoj tabli. | | | |
| **Završni deo:**  (10 minuta) | **Udžbenik 29. strana, 5 Write**  Nastavnik postavlja pitanje učenicima pojedinačno, ističući upotrebu *have got* i množine imenica:  *Teacher:* *What have you got? Student: I’ve got a bike. I haven’t got a mobile phone.* Nastavnik deli učenike u grupe od po 4 učenika. Učenici zapisuju 3-4 rečenice o predmetima koje poseduju, služeći se naučenim vokabularom. Učenici čitaju svoje rečenice ostalim članovima grupe. Nastavnik prati tok vežbe i pomaže učenicima kojima je potrebna dodatna podrška.    **Domaćí zadatak:** Radna sveska 2C, 24. i 25. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |