|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 4.** | | ODELJENJE**:** | | DATUM**:** |
| Nastavna tema: | **School days** | | | |
| Nastavna jedinica: | **Students from around the world** | | | |
| Tip časa: | obrada | | | |
| Cilj časa: | Usvajanje izraza vezanih za države i nacionalnosti i njihova primena u komunikaciji i predstavljanju. | | | |
| Očekivani ishodi: | Po završetku časa učenici će biti u stanju da u usmenoj i pisanoj komunikaciji: - Razumeju i koriste osnovne boje (SJ1.OO.O.3.13) - Imenuju i opisuju predmete koristeći prideve boje (SJ1.OO.O.3.14) - Povezuju predmete i boje u jednostavnim rečenicama (SJ1.OO.O.3.12) - Pišu kratke opise predmeta i boja (SJ1.OO.O.3.16) | | | |
| Međupredmetne kompetencije: | kompetencija za učenje, saradnja, komunikacija, odgovorno učešće u demokratskom društvu | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, audio-lingvalna, rad na tekstu | | | |
| Nastavna sredstva: | udžbenik, tabla, CD, karta sveta (opciono) | | | |
| Korelacija sa drugim predmetima: | geografija, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | **Udžbenik 11. strana, School days**  Nastavnik skreće učenicima pažnju na naslov teme *School days* i postavlja im pitanja u vezi sa njihovim školskim danima. Ukoliko je potrebno, nastavnik dopušta učenicima da se izraze na maternjem jeziku.  Nastavnik zatim pokazuje fotografiju na 11. strani i podstiče konverzaciju pitanjima:  *Where are the children in the picture?*  *They are outside their school.*  *How old are the children?*  Nastavnik podstiče učenike da pogode o čemu će sve učiti u nastavnoj temi, a zatim podstiče kraću diskusiju pitanjima:  *Do you like school?*  *What's your favourite subject?*  Nastavnik ističe sadržaj i ciljeve nastavne teme i sa učenicima prelistava taj deo udžbenika.  **IWB opcija:** Nastavnik prikazuje fotografiju na interaktivnoj tabli koju učenici opisuju i koristi softver za prikaz sadržaja nastavne teme. | | | |
| **Glavni deo:**  (33 minuta) | **Udžbenik 12. strana, 1 Vocabulary**  Nastavnik pita učenika da pogode šta će naučiti kroz ovo vežbanje (države i nacionalnosti), a zatim zapisuje primere na tabli:  *I’m from Serbia.*  *I’m Serbian.*  *Where are you from?*  Nastavnik postavlja dato pitanje učenicima pojedinačno, a zatim ih upućuje na države i nacionalnosti predstavljene u vežbanju. Učenici individualno povezuju države i nacionalnosti, tako što zapisuju odgovarajuće brojeve u kvadratiće pored zastava sa nazivima država. Nastavnik pušta CD (audio-zapis 16), učenici proveravaju odgovore. Nastavnik ponovo pušta CD, a učenici ponavljaju vežbajući izgovor.  **IWB opcija:** Učenici individualno zapisuju odgovore u prazna polja pored zastava na interaktivnoj tabli, a nastavnik pušta audio-zapis, čime se proverava tačnost odgovora.  **Udžbenik 13. strana, vežbanje 2 Read**  **A)** Nastavnik postavlja pitanja u vezi sa fotografijom *What can you see in the picture? What are they talking about?* Nastavnik pušta CD (audio-zapis 17), učenici slušaju i čitaju dijalog, proveravajući da li su njihova nagađanja tačna. Sledi čitanje dijaloga u parovima sa nekoliko učenika i zapisivanje eventualnih nepoznatih reči. Nastavnik podstiče učenike naprednog nivoa postignuća da izmene neke od informacija u dijalogu tokom čitanja i tako mu daju lični pečat.  **B)** Učenici na osnovu teksta popunjavaju formulare. Sledi usmeno izveštavanje.  **IWB opcija:** Nastavnik fotografiju vezanu za tekst prikazuje pomoću interaktivne table. Takođe, učenici formulare popunjavaju na interaktivnoj tabli.  **3 Listen**  Nastavnik podstiče učenike da pogode odakle su likovi na fotografijama. Učenici zatim slušaju CD (audio-zapis 17). Likove na fotografijama intervjuišu i na osnovu intervjua koji čuju učenici povezuju imena sa nacionalnostima. Sledi usmena provera odgovora.  **IWB opcija:** Učenici pomoću alatke interaktivnog DVD-ja povezuju likove sa nacionalnostima na interaktivnoj tabli.  **4 Grammar**  Nastavnik poziva dvoje učenika da pročitaju dijalog u sklopu vežbanja i pita učenike šta predstavljaju podebljane reči u tekstu (**subject pronouns followed by the verb be and possessive adjectives**), a zatim upućuje učenike na Grammar Reference na strani 123. u udžbeniku, podseća na učenike na prikazane konstrukcije i odgovara na njihova eventualna pitanja.  Učenici u paru dopunjuju tekst u vežbanju 4 na 13. strani. Nastavnik usmeno proverava odgovore sa učenicima.  **Dodatna aktivnost:** Nastavnik prikazuje mapu sveta i poziva učenike da na njoj prikažu države koje su naučili. Nastavnik postavlja dodatna pitanja, kako bi se obnovile i nacionalnosti vezane za date države. | | | |
| **Završni deo:**  (5 minuta) | **Udžbenik 13. strana, 5 Speak**  Nastavnik upućuje učenike na oblačić sa dijalogom u 5. vežbanju na 13. strani. Nekoliko učenika čita dijalog u paru. Učenici zatim zatvaraju udžbenike i šetaju učionicom postavljajući pitanja iz oblačića učenicima iz odeljenja.  **Domaći zadatak:** Radna sveska 1a, strane 8. i 9. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |